title: A Tanács (KKPB) 2019/1171 határozata (2019. július 8.) a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról

text:
                  9.7.2019

                  HU

                  Az Európai Unió Hivatalos Lapja

                  L 183/9

         A TANÁCS (KKPB) 2019/1171 HATÁROZATA
         (2019. július 8.)
         a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2017. november 13-án elfogadta a venezuelai helyzetre tekintettel hozott korlátozó intézkedésekről szóló (KKBP) 2017/2074 határozatot (1).

                     (2)

                     A (KKBP) 2017/2074 határozat I. mellékletében szereplő három, jegyzékbe vett személyre vonatkozó indokolásokat naprakésszé kell tenni, és valamennyi, az említett mellékletben jegyzékbe vett személynek fel kell tüntetni a nemét az azonosító adatok között.

                     (3)

                     A (KKBP) 2017/2074 határozatot ezért ennek megfelelően módosítani kell,

               ELFOGADTA EZT A HATÁROZATOT:

            1. cikk
            A (KKBP) 2017/2074 határozat I. melléklete e határozat mellékletének megfelelően módosul.

            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.

            Kelt Brüsszelben, 2019. július 8-án.

                  a Tanács részéről

                  az elnök

               A.-K. PEKONEN

            (1)  A Tanács (KKBP) 2017/2074 határozata (2017. november 13.) a venezuelai helyzetre tekintettel hozott korlátozó intézkedésekről (HL L 295., 2017.11.14., 60. o.).

            MELLÉKLET
            A (KKBP) 2017/2074 határozat I. mellékletében az 1–18. bejegyzés helyébe az alábbi bejegyzések lépnek:

                           Név

                           Azonosító adatok

                           A jegyzékbe vétel okai

                           A jegyzékbe vétel dátuma

                           „1.

                           Néstor Luis Reverol Torres

                           Születési ideje: 1964. október 28.
                           Neme: férfi

                           Belügyminiszter, igazságügyi és a békéért felelős miniszter; a bolivári nemzeti gárda korábbi főparancsnoka. Súlyos emberi jogi jogsértésekért, valamint a venezuelai demokratikus ellenzék elnyomásáért felelős, ideértve a politikai tüntetések betiltását és azok visszaszorítását.

                           2018.1.22.

                           2.

                           Gustavo Enrique González López

                           Születési ideje: 1960. november 2.
                           Neme: férfi

                           2019. április 30-tól a bolivári nemzeti hírszerző szolgálat (SEBIN) újonnan kinevezett vezetője. 2019. január 8-tól2019. április 30-ig az Elnöki Hivatal biztonsági és hírszerzési tanácsadója, 2018 októberéig a SEBIN vezetője. A SEBIN vezetőjeként súlyos emberi jogi jogsértésekért (többek között önkényes fogva tartásokért, embertelen és megalázó bánásmódért és kínzásért), valamint a venezuelai civil társadalom és demokratikus ellenzék elnyomásáért felelős.

                           2018.1.22.

                           3.

                           Tibisay Lucena Ramírez

                           Születési ideje: 1959. április 26.
                           Neme: nő

                           Az Országos Választási Tanács (Consejo Nacional Electoral – CNE) elnöke. Tevékenységével és politikájával aláássa a demokráciát és a jogállamiságot Venezuelában, többek között azáltal, hogy elősegítette az alkotmányozó nemzetgyűlés összehívását, és nem biztosítja, hogy az Országos Választási Tanács megmaradjon a venezuelai alkotmány szerinti, részrehajlás nélküli és független intézménynek.

                           2018.1.22.

                           4.

                           Antonio José Benavides Torres

                           Születési ideje: 1961. június 13.
                           Neme: férfi

                           2018 januárjáig a fővárosi körzet kormányzója. 2017. június 21-ig a bolivári nemzeti gárda főparancsnoka. Részt vesz a venezuelai civil társadalom és demokratikus ellenzék elnyomásában, továbbá felelősség terheli azokért a súlyos emberi jogi jogsértésekért, amelyeket a bolivári nemzeti gárda tagjai a parancsoksága alatt követtek el. A bolivári nemzeti gárda főparancsnokaként számos olyan intézkedést és politikát vezetett be, melyekkel aláásta Venezuelában a jogállamiságot; ide tartozik többek között az, hogy a bolivári nemzeti gárda átvette a legfőbb rendfenntartó szerepét a polgári lakosság tüntetésein, valamint hogy főparancsnokként nyilvánosan síkra szállt amellett, hogy a katonai bíróságok rendelkezzenek joghatósággal a polgári lakosság tagjai felett.

                           2018.1.22.

                           5.

                           Maikel José Moreno Pérez

                           Születési ideje: 1965. december 12.
                           Neme: férfi

                           Venezuela Legfelsőbb Bíróságának (Tribunal Supremo de Justicia) elnöke és korábbi alelnöke. E tisztségeiben támogatta, illetve támogatja a kormány azon intézkedéseit és politikáit, amelyek aláássák Venezuelában a demokráciát és a jogállamiságot, továbbá felelősséggel tartozik azokért az intézkedésekért és nyilatkozatokért, amelyek a nemzetgyűlés hatáskörének csorbulását eredményezték.

                           2018.1.22.

                           6.

                           Tarek William Saab Halabi

                           Születési ideje: 1963. szeptember 10.
                           Neme: férfi

                           Az alkotmányozó nemzetgyűlés által kinevezett venezuelai főügyész. Ebben a tisztségében, valamint korábban ombudsmanként és a köztársaság morális ügyekkel foglalkozó tanácsának elnökeként aláásta Venezuelában a demokráciát és a jogállamiságot, mégpedig azzal, hogy nyilvánosan támogatta a kormány ellenzéke ellen irányuló fellépéseket, valamint a nemzetgyűlés hatásköreinek elvonását.

                           2018.1.22.

                           7.

                           Diosdado Cabello Rondón

                           Születési ideje: 1963. április 15.
                           Neme: férfi

                           Az alkotmányozó nemzetgyűlés elnöke és a venezuelai Egyesült Szocialista Párt (PSUV) első alelnöke. Részt vesz a venezuelai demokrácia és a jogállamiság aláásásában, többek között azzal, hogy a médiát a politikai ellenzék, egyéb média és a civil társadalom elleni nyilvános támadásokra és fenyegetésekre használja fel.

                           2018.1.22.

                           8.

                           Tareck Zaidan El-Aissami Maddah

                           Gazdaságért felelős alelnök, és a nemzeti iparért és termelésért felelős miniszter
                           Születési ideje: 1974. november 12.
                           Neme: férfi

                           Gazdaságért felelős alelnök, és a nemzeti iparért és termelésért felelős miniszter. Mint a bolivári nemzeti hírszerző szolgálat (SEBIN) irányítását felügyelő korábbi alelnök, Maddah felelős a szervezet által elkövetett súlyos emberi jogi jogsértésekért, többek között önkényes fogva tartásokért, politikai indíttatású nyomozásokért, embertelen, és megalázó bánásmódért, valamint kínzásokért. Felelős továbbá a demokráciát és a jogállamiságot aláásó politikák és tevékenységek támogatásáért és végrehajtásáért, többek között a nyilvános demonstrációk betiltásáért, továbbá ő„vezeti Maduro elnök államcsínyellenes parancsnokságát”, amelynek tevékenysége a civil társadalom és a demokratikus ellenzék ellen irányult.

                           2018.6.25.

                           9.

                           Sergio José Rivero Marcano

                           A bolivári nemzeti fegyveres erők főfelügyelője
                           Születési ideje: 1964. november 8.
                           Neme: férfi

                           2018. január 16-ig a bolivári nemzeti gárda főparancsnoka. Részt vett a venezuelai civil társadalom és demokratikus ellenzék elnyomásában, továbbá felelős azokért a súlyos emberi jogi jogsértésekért, amelyeket a bolivári nemzeti gárda a parancsoksága alatt követett el, többek között túlzott erőszak alkalmazásáért, valamint a civil társadalom és az ellenzék képviselőinek önkényes fogva tartásáért, illetve a velük szembeni visszaélésekért. A bolivári nemzeti gárda főparancsnokaként tevékenysége és politikái – többek között az, hogy a bolivári nemzeti gárda megtámadta a demokratikusan megválasztott nemzetgyűlés tagjait és megfélemlítette azokat az újságírókat, akik beszámoltak a törvénytelen alkotmányozó gyűlés megválasztását célzó szabálytalan választásokról – aláásták a venezuelai demokráciát és a jogállamiságot.

                           2018.6.25.

                           10.

                           Jesús Rafael Suárez Chourio

                           A bolivári hadsereg főparancsnoka
                           Születési ideje: 1962. július 19.
                           Neme: férfi

                           A venezuelai bolivári nemzeti hadsereg főparancsnoka és a venezuelai központi övezet átfogó védelmi régiójának (REDI Central) korábbi parancsnoka. Felelős a parancsnoksága alatt álló fegyveres erők által elkövetett emberi jogi jogsértésekért, többek között túlzott erőszak alkalmazásáért, és az őrizetbe vettekkel szembeni rossz bánásmódért. Fellépett a demokratikus ellenzékkel szemben és támogatta, hogy katonai bíróságok járjanak el polgári tüntetők ügyében.

                           2018.6.25.

                           11.

                           Iván Hernández Dala

                           A katonai kémelhárítási főigazgatóság vezetője
                           Születési ideje: 1966. május 18.
                           Neme: férfi

                           2014 januárja óta a katonai kémelhárítási főigazgatóság (DGCIM), 2015 szeptembere óta pedig az elnöki gárda vezetője. A DGCIM vezetőjeként Iván Hernández Dala felelős az irányítása alatt álló DGCIM tagjai által elkövetett súlyos emberi jogi jogsértésekért, valamint a civil társadalom és a demokratikus ellenzék elnyomásáért, többek között túlzott erőszak alkalmazásáért és az őrizetbe vettek bántalmazásáért.

                           2018.6.25.

                           12.

                           Delcy Eloina Rodríguez Gómez

                           A Venezuelai Bolivári Köztársaság alelnöke
                           Születési ideje: 1969. május 18.
                           Neme: nő

                           A Venezuelai Köztársaság alelnöke, a törvénytelen alkotmányozó gyűlés korábbi elnöke és a törvénytelen alkotmányozó nemzetgyűlésért felelős elnöki bizottság korábbi tagja. Az elnöki bizottságban, majd később a törvénytelen alkotmányozó gyűlés elnökeként végzett tevékenységeivel aláásta a venezuelai demokráciát és a jogállamiságot, többek között elvonta a nemzetgyűlés hatáskörét és ezt arra használta, hogy fellépjen az ellenzékkel szemben és megakadályozza, hogy az ellenzék részt vehessen a politikai folyamatban.

                           2018.6.25.

                           13.

                           Elías José Jaua Milano

                           Néphatalmi oktatásügyi miniszter
                           Születési ideje: 1969. december 16.
                           Neme: férfi

                           Néphatalmi oktatásügyi miniszter. A törvénytelen alkotmányozó nemzetgyűlésért felelős elnöki bizottság korábbi elnöke. Azzal, hogy vezető szerepet töltött be a törvénytelen alkotmányozó gyűlés felállításában, felelős a venezuelai demokrácia és jogállamiság aláásásáért.

                           2018.6.25.

                           14.

                           Sandra Oblitas Ruzza

                           Az Országos Választási Tanács alelnöke
                           Születési ideje: 1969. június 7.
                           Neme: nő

                           Az Országos Választási Tanács (OVT) alelnöke, valamint a választói és polgári névjegyzékkel foglalkozó bizottság elnöke. Felelős az OVT tevékenységeiért, amelyek aláásták a venezuelai demokráciát – többek között a törvénytelen alkotmányozó gyűlés felállításának elősegítéséért és a választási folyamat manipulálásáért.

                           2018.6.25.

                           15.

                           Freddy Alirio Bernal Rosales

                           Születési ideje: 1962. június 16.
                           Neme: férfi

                           A helyi ellátásért és termelésért felelős bizottság (CLAP) nemzeti ellenőrző központjának vezetője és a SEBIN általános biztosa. A CLAP program által biztosított csomagoknak a szavazók közötti manipulatív elosztása révén felelős a demokrácia aláásásáért. Ezenkívül a SEBIN általános biztosaként felelős a SEBIN tevékenységeiért, amelyek keretében súlyos emberi jogi jogsértésekre, például önkényes fogva tartásokra került sor.

                           2018.6.25.

                           16.

                           Katherine Nayarith Harrington Padrón

                           Születési ideje: 1971. december 5.
                           Neme: nő

                           2017 júliusától 2018 októberéig helyettes államügyész (más fordításban: legfőbbügyész-helyettes). Az alkotmány megsértésével a Legfelsőbb Bíróság és nem a nemzetgyűlés nevezte ki őt helyettes államügyésznek. Többek között politikai indíttatású büntetőeljárások kezdeményezése és a Maduro-rezsim által elkövetett állítólagos emberi jogi jogsértések kivizsgálásának elmulasztása miatt felelős a venezuelai demokrácia és jogállamiság aláásásáért.

                           2018.6.25.

                           17.

                           Socorro Elizabeth Hernández Hernández

                           Születési ideje: 1952. március 11.
                           Neme: nő

                           Az Országos Választási Tanács (OVT) tagja (vezető tisztviselője), valamint az Országos Választási Bizottság tagja. Felelős az OVT azon tevékenységeiért, amelyek aláásták a venezuelai demokráciát – többek között a törvénytelen alkotmányozó gyűlés felállításának elősegítéséért, az elnök visszahívására irányuló 2016-os választás elutasítása kapcsán a választási folyamat manipulálásáért, a 2016-os kormányzóválasztások elhalasztásáért, valamint a 2017-es kormányzóválasztások előtt nem sokkal a szavazóhelyiségek áthelyezéséért.

                           2018.6.25.

                           18.

                           Xavier Antonio Moreno Reyes

                           Az Országos Választási Tanács főtitkára
                           Neme: férfi

                           Az Országos Választási Tanács főtitkára. Felelős az Országos Választási Tanács határozatainak jóváhagyásáért – így például a törvénytelen alkotmányozó nemzetgyűlés felállításának elősegítéséért és a választási folyamat manipulálásáért –, amelyek aláásták Venezuelában a demokráciát.

                           2018.6.25.”


title: A Tanács (EU) 2019/1178 határozata (2019. július 8.) az Európai Unió által az ökológiai termelésre és az ökológiai termékek címkézésére alkalmazandó rendelkezések, valamint az ökológiai termékek behozatalára vonatkozó intézkedések tekintetében egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodással létrehozott együttműködési bizottságban képviselendő álláspontról

text:
                  11.7.2019

                  HU

                  Az Európai Unió Hivatalos Lapja

                  L 185/30

         A TANÁCS (EU) 2019/1178 HATÁROZATA
         (2019. július 8.)
         az Európai Unió által az ökológiai termelésre és az ökológiai termékek címkézésére alkalmazandó rendelkezések, valamint az ökológiai termékek behozatalára vonatkozó intézkedések tekintetében egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodással létrehozott együttműködési bizottságban képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     Az egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodást (1) (a továbbiakban: a megállapodás) az Unió a 2002/245/EK tanácsi határozattal (2) megkötötte, és a megállapodás 2002. április 1-jén hatályba lépett.

                     (2)

                     A megállapodás 7. cikkének (2) bekezdése szerint azon országok tekintetében, amelyek nem tagállamai az Uniónak, az együttműködési bizottság határozza meg részletesebben többek között az uniós állat-egészségügyi, növény-egészségügyi valamint minőségügyi területeken alkalmazandó uniós jogszabályok rendelkezéseit, amennyiben ez a megállapodás megfelelő működése érdekében szükséges

                     (3)

                     A megállapodás szerint az együttműködési bizottság határozatot fogad el az ökológiai termelésről és az ökológiai termékek címkézéséről szóló uniós jogszabályok alkalmazandó rendelkezéseiről és az ökológiai termékek behozatalára vonatkozó intézkedésekről.

                     (4)

                     Helyénvaló meghatározni az Unió által az együttműködési bizottságban képviselendő álláspontot, mivel az uniós jogszabályok alkalmazandó rendelkezéseinek részletesebb meghatározása javítani fogja a jogbiztonságot a megállapodás felei között és támogatni fogja az Unió és San Marino közötti vámunió megfelelő működését.

                     (5)

                     Következésképpen egyértelműsíteni kell az ökológiai termelésre és az ökológiai termékek címkézésére alkalmazandó uniós jogszabályokat, melyek közé tartozik a 834/2007/EK tanácsi rendelet (3), továbbá a 889/2008/EK (4) és az 1235/2008/EK (5) bizottsági rendelet. Helyénvaló továbbá meghatározni az ökológiai termékek behozatalára vonatkozó szükséges intézkedéseket, valamint az ökológiai termelésre és az ökológiai termékek címkézésére alkalmazandó olyan új uniós jogszabályok elfogadása esetén követendő eljárást, amelyek érintik az alkalmazandó rendelkezésekre vonatkozó hivatkozásokat és a közösen elfogadott intézkedéseket.

                     (6)

                     Az Unió együttműködési bizottságon belüli álláspontjának ezért a mellékelt határozattervezeten kell alapulnia,

               ELFOGADTA EZT A HATÁROZATOT:

            1. cikk
            Az Unió által az egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodással létrehozott együttműködési bizottságon belül képviselendő álláspont az együttműködési bizottság e határozat mellékletét képező határozattervezetén alapul.
            Az első bekezdésben említett határozattervezet kisebb módosításáról az uniós képviselők az együttműködési bizottságban újabb tanácsi határozat nélkül megegyezhetnek.

            2. cikk
            Ez a határozat az elfogadásának napján lép hatlyba.

            Kelt Brüsszelben, 2019. július 8-án.

                  a Tanács részéről

                  az elnök

               A.-K. PEKONEN

            (1)  HL L 84., 2002.3.28., 43. o.

            (2)  A Tanács 2002/245/EK határozata (2002. február 28.) az Európai Gazdasági Közösség és a San Marino Köztársaság közötti együttműködésről és vámunióról szóló megállapodás és az 1995. január 1-jén hatályba lépett bővítést követően a hozzá kapcsolt jegyzőkönyv megkötéséről (HL L 84., 2002.3.28., 41. o.).

            (3)  A Tanács 834/2007/EK rendelete (2007. június 28.) az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről (HL L 189., 2007.7.20., 1. o.).

            (4)  A Bizottság 889/2008/EK rendelete (2008. szeptember 5.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK tanácsi rendelet részletes végrehajtási szabályainak megállapításáról (HL L 250., 2008.9.18., 1. o.).

            (5)  A Bizottság 1235/2008/EK rendelete (2008. december 8.) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról (HL L 334., 2008.12.12., 25. o.).

            TERVEZET
            AZ EU–SAN MARINO EGYÜTTMŰKÖDÉSI BIZOTTSÁG …/2019 HATÁROZATA
            (…)
            az egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodás alapján elfogadott, az ökológiai termelésre és az ökológiai termékek címkézésére alkalmazandó rendelkezésekről, valamint az ökológiai termékek behozatalára vonatkozó intézkedésekről
            AZ EU–SAN MARINO EGYÜTTMŰKÖDÉSI BIZOTTSÁG,
            tekintettel az egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodásra, (1) és különösen annak 7. cikke (2) bekezdésére, 8. cikke (3) bekezdésének c) pontjára és 23. cikke (1) bekezdésére,
            mivel:

                        (1)

                        Az egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodás (a továbbiakban: a megállapodás) 6. cikkének (4) bekezdése szerint a mezőgazdasági termékek Unió és San Marino Köztársaság közötti kereskedelme tekintetében San Marino Köztársaság vállalja, hogy elfogadja a minőségre vonatkozó uniós jogszabályokat, ahol ez szükséges a megállapodásban foglaltak érvényesüléséhez.

                        (2)

                        A megállapodás 7. cikke (1) bekezdésének ötödik franciabekezdése értelmében San Marino Köztársaság az Unióban tagsággal nem rendelkező országok (a továbbiakban: harmadik országok) tekintetében alkalmazza a minőségre vonatkozó uniós jogszabályokat, ahol ez szükséges a megállapodásban foglaltak érvényesüléséhez.

                        (3)

                        A termékek szabad mozgása előtt álló akadályok elkerülése, továbbá a megállapodással létrehozott vámunió megfelelő működésének biztosítása érdekében helyénvaló nagyobb részletességgel meghatározni az ökológiai termelésre és az ökológiai termékek címkézésére alkalmazandó, minőségre vonatkozó uniós jogszabályok rendelkezéseit.

                        (4)

                        A harmadik országokból származó ökológiai termékeknek a San Marino Köztársaságba történő behozatalával kapcsolatos uniós jogszabályoknak való megfelelés biztosítása érdekében meg kell határozni a nemzeti hatóságai által alkalmazandó releváns intézkedéseket.

                        (5)

                        Annak érdekében, hogy a San Marino Köztársaságban készült vagy előállított ökológiai termékekre vonatkozó uniós jogszabályoknak való megfelelés biztosított legyen, a vonatkozó intézkedéseket is meg kell határozni.

                        (6)

                        Helyénvaló továbbá rendelkezni az ökológiai termelésre és az ökológiai termékek címkézésére vonatkozó, az ebben a határozatban megállapított rendelkezésekre és intézkedésekre való hivatkozásokat érintő új uniós jogszabály elfogadása esetén követendő eljárásról,

                  ELFOGADTA EZT A HATÁROZATOT:

               1. cikk
               Az ökológiai termelésre és az ökológiai termékek címkézésére vonatkozó uniós jogszabályok alkalmazandó rendelkezései az A. mellékletben szerepelnek.

               2. cikk
               A harmadik országokból származó ökológiai termékeknek a San Marino Köztársaságba történő behozatalával kapcsolatban az 1. cikkben említett uniós jogszabályoknak való megfelelés biztosításához szükséges intézkedéseket a B. melléklet állapítja meg.

               3. cikk
               A San Marino Köztársaságban készült vagy előállított ökológiai termékekkel kapcsolatban az 1. cikkben említett uniós jogszabályoknak való megfelelés biztosításához szükséges intézkedéseket a C. melléklet állapítja meg.

               4. cikk
               Az A., a B. és a C. melléklet módosításairól, továbbá az ezen mellékletekben említett jogszabályok alkalmazásához szükséges egyéb gyakorlati intézkedésekről az Európai Bizottság szolgálatai és San Marino Köztársaság hatóságai állapodnak meg.

               5. cikk
               Ez a határozat az elfogadásának napján lép hatályba.

               Kelt …,

                     az együttműködési bizottság részéről

                     az elnök

               (1)  HL L 84., 2002.3.28., 43. o.

               A. MELLÉKLET
               AZ ÖKOLÓGIAI TERMELÉSRE ÉS AZ ÖKOLÓGIAI TERMÉKEK CÍMKÉZÉSÉRE VONATKOZÓ RENDELKEZÉSEK JEGYZÉKE
               A Tanács 834/2007/EK rendelete (2007. június 28.) az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről (HL L 189., 2007.7.20., 1. o.), az alábbi módosításokkal:

                           —

                           A Tanács 967/2008/EK rendelete (2008. szeptember 29.) (HL L 264., 2008.10.3., 1. o.),

                           —

                           A Tanács 517/2013/EU rendelete (2013. május 13.) (HL L 158., 2013.6.10., 1. o.).

                     A Bizottság 889/2008/EK rendelete (2008. szeptember 5.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról (HL L 250., 2008.9.18., 1. o.), az alábbi módosításokkal:

                           —

                           A Bizottság 1254/2008/EK rendelete (2008. december 15.) (HL L 337., 2008.12.16., 80. o.),

                           —

                           A Bizottság 710/2009/EK rendelete (2009. augusztus 5.) (HL L 204., 2009.8.6., 15. o.),

                           —

                           A Bizottság 271/2010/EU rendelete (2010. március 24.) (HL L 84., 2010.3.31., 19. o.),

                           —

                           A Bizottság 344/2011/EU végrehajtási rendelete (2011. április 8.) (HL L 96., 2011.4.9., 15. o.),

                           —

                           A Bizottság 426/2011/EU végrehajtási rendelete (2011. május 2.) (HL L 113., 2011.5.3., 1. o.),

                           —

                           A Bizottság 126/2012/EU végrehajtási rendelete (2012. február 14.) (HL L 41., 2012.2.15., 5. o.),

                           —

                           A Bizottság 203/2012/EU végrehajtási rendelete (2012. március 8.) (HL L 71., 2012.3.9., 42. o.),

                           —

                           A Bizottság 505/2012/EU végrehajtási rendelete (2012. június 14.) (HL L 154., 2012.6.15., 12. o.),

                           —

                           A Bizottság 392/2013/EU végrehajtási rendelete (2013. április 29.) (HL L 118., 2013.4.30., 5. o.),

                           —

                           A Bizottság 519/2013/EU rendelete (2013. február 21.) (HL L 158., 2013.6.10., 74. o.),

                           —

                           A Bizottság 1030/2013/EU végrehajtási rendelete (2013. október 24.) (HL L 283., 2013.10.25., 15. o.),

                           —

                           A Bizottság 1364/2013/EU végrehajtási rendelete (2013. december 17.) (HL L 343., 2013.12.19., 29. o.),

                           —

                           A Bizottság 354/2014/EU végrehajtási rendelete (2014. április 8.) (HL L 106., 2014.4.9., 7. o.),

                           —

                           A Bizottság 836/2014/EU végrehajtási rendelete (2014. július 31.) (HL L 230., 2014.8.1., 10. o.),

                           —

                           A Bizottság 1358/2014/EU végrehajtási rendelete (2014. december 18.) (HL L 365., 2014.12.19., 97. o.),

                           —

                           A Bizottság (EU) 2016/673 végrehajtási rendelete (2016. április 29.) (HL L 116., 2016.4.30., 8. o.),

                           —

                           A Bizottság (EU) 2016/1842 végrehajtási rendelete (2016. október 14.) (HL L 282., 2016.10.19., 19. o.),

                           —

                           A Bizottság (EU) 2017/838 végrehajtási rendelete (2017. május 17.) (HL L 125., 2017.5.18., 5. o.),

                           —

                           A Bizottság (EU) 2017/2273 végrehajtási rendelete (2017. december 8.) (HL L 326., 2017.12.9., 42. o.),

                           —

                           A Bizottság (EU) 2018/1584 végrehajtási rendelete (2018. október 22.) (HL L 264., 2018.10.23., 1. o.).

                     A Bizottság 1235/2008/EK rendelete (2008. december 8.) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról (HL L 334., 2008.12.12., 25. o.), az alábbi módosításokkal:

                           —

                           A Bizottság 537/2009/EK rendelete (2009. június 19.) (HL L 159., 2009.6.20., 6. o.),

                           —

                           A Bizottság 471/2010/EU rendelete (2010. május 31.) (HL L 134., 2010.6.1., 1. o.),

                           —

                           A Bizottság 590/2011/EU végrehajtási rendelete (2011. június 20.) (HL L 161., 2011.6.21., 9. o.),

                           —

                           A Bizottság 1084/2011/EU végrehajtási rendelete (2011. október 27.) (HL L 281., 2011.10.28., 3. o.),

                           —

                           A Bizottság 1267/2011/EU végrehajtási rendelete (2011. december 6.) (HL L 324., 2011.12.7., 9. o.),

                           —

                           A Bizottság 126/2012/EU végrehajtási rendelete (2012. február 14.) (HL L 41., 2012.2.15., 5. o.),

                           —

                           A Bizottság 508/2012/EU végrehajtási rendelete (2012. június 20.) (HL L 162., 2012.6.21., 1. o.),

                           —

                           A Bizottság 751/2012/EU végrehajtási rendelete (2012. augusztus 16.) (HL L 222., 2012.8.18., 5. o.),

                           —

                           A Bizottság 125/2013/EU végrehajtási rendelete (2013. február 13.) (HL L 43., 2013.2.14., 1. o.),

                           —

                           A Bizottság 519/2013/EU rendelete (2013. február 21.) (HL L 158., 2013.6.10., 74. o.),

                           —

                           A Bizottság 567/2013/EU végrehajtási rendelete (2013. június 18.) (HL L 167., 2013.6.19., 30. o.),

                           —

                           A Bizottság 586/2013/EU végrehajtási rendelete (2013. június 20.) (HL L 169., 2013.6.21., 51. o.),

                           —

                           A Bizottság 355/2014/EU végrehajtási rendelete (2014. április 8.) (HL L 106., 2014.4.9., 15. o.),

                           —

                           A Bizottság 442/2014/EU végrehajtási rendelete (2014. április 30.) (HL L 130., 2014.5.1., 39. o.),

                           —

                           A Bizottság 644/2014/EU végrehajtási rendelete (2014. június 16.) (HL L 177., 2014.6.17., 42. o.),

                           —

                           A Bizottság 829/2014/EU végrehajtási rendelete (2014. július 30.) (HL L 228., 2014.7.31., 9. o.),

                           —

                           A Bizottság 1287/2014/EU végrehajtási rendelete (2014. november 28.) (HL L 348., 2014.12.4., 1. o.),

                           —

                           A Bizottság (EU) 2015/131 végrehajtási rendelete (2015. január 26.) (HL L 23., 2015.1.29., 1. o.),

                           —

                           A Bizottság (EU) 2015/931 végrehajtási rendelete (2015. június 17.) (HL L 151., 2015.6.18., 1. o.),

                           —

                           A Bizottság (EU) 2015/1980 végrehajtási rendelete (2015. november 4.) (HL L 289., 2015.11.5., 6. o.),

                           —

                           A Bizottság (EU) 2015/2345 végrehajtási rendelete (2015. december 15.) (HL L 330., 2015.12.16., 29. o.),

                           —

                           A Bizottság (EU) 2016/459 végrehajtási rendelete (2016. március 18.) (HL L 80., 2016.3.31., 14. o.),

                           —

                           A Bizottság (EU) 2016/910 végrehajtási rendelete (2016. június 9.) (HL L 153., 2016.6.10., 23. o.),

                           —

                           A Bizottság (EU) 2016/1330 végrehajtási rendelete (2016. augusztus 2.) (HL L 210., 2016.8.4., 43. o.),

                           —

                           A Bizottság (EU) 2016/1842 végrehajtási rendelete (2016. október 14.) (HL L 282., 2016.10.19., 19. o.),

                           —

                           A Bizottság (EU) 2016/2259 végrehajtási rendelete (2016. december 15.) (HL L 342., 2016.12.16., 4. o.),

                           —

                           A Bizottság (EU) 2017/872 végrehajtási rendelete (2017. május 22.) (HL L 134., 2017.5.23., 6. o.),

                           —

                           A Bizottság (EU) 2017/1473 végrehajtási rendelete (2017. augusztus 14.) (HL L 210., 2017.8.15., 4. o.),

                           —

                           A Bizottság (EU) 2017/1862 végrehajtási rendelete (2017. október 16.) (HL L 266., 2017.10.17., 1. o.),

                           —

                           A Bizottság (EU) 2017/2329 végrehajtási rendelete (2017. december 14.) (HL L 333., 2017.12.15., 29. o.),

                           —

                           A Bizottság (EU) 2018/949 végrehajtási rendelete (2018. július 3.) (HL L 167., 2018.7.4., 3. o.),

                           —

                           A Bizottság (EU) 2019/39 végrehajtási rendelete (2019. január 10.) (HL L 9., 2019.1.11., 106. o.),

                     az alábbi helyesbítésekkel:

                              HL L 28., 2015.2.4., 48. o. (1287/2014),

                              HL L 241., 2015.9.17., 51. o. (2015/131).

               B. MELLÉKLET
               A 2. CIKKBEN EMLÍTETT INTÉZKEDÉSEK

                           1.

                           A San Marino Köztársaságba harmadik országokból behozott ökológiai termékekhez csatolni kell a 834/2007/EK rendelet 33. cikke (1) bekezdése első albekezdésének d) pontjában említett ellenőrzési tanúsítványt.

                           2.

                           San Marino Köztársaság a harmadik országokból behozott ökológiai termékek elektronikus ellenőrzési tanúsítványainak feldolgozását a 2003/24/EK bizottsági határozattal (1) létrehozott elektronikus kereskedelem-ellenőrzési és szakértői rendszerrel (TRACES) végzi.

                           3.

                           Az 1235/2008/EK rendelet 13. cikkének alkalmazásában a harmadik országokból származó ökológiai termékeknek a San Marino Köztársaságba történő behozatala tekintetében a szállítmánynak a TRACES alkalmazásával történő ellenőrzését és jóváhagyását San Marino Köztársaság nevében az 1/2010 Omnibus határozat (2) II. mellékletében felsorolt vámhivatalok végzik.

                           4.

                           Az 1235/2008/EK rendelet 16. cikke (2) bekezdésének alkalmazásában San Marino Köztársaság felkérést kaphat arra, hogy társjelentéstevőként járjon el. San Marino Köztársaság saját maga dönt arról, hogy elfogadja-e ezt a felkérést.

                  (1)  A Bizottság 2003/24/EK határozata (2002. december 30.) az integrált számítógépes állat-egészségügyi rendszer kifejlesztéséről (HL L 8., 2003.1.14., 44. o.).

                  (2)  Az EU–San Marino Együttműködési Bizottság 1/2010 Omnibus határozata (2010. március 29.) az Európai Gazdasági Közösség és a San Marino Köztársaság közötti együttműködésről és vámunióról szóló megállapodás különböző végrehajtási intézkedéseinek megállapításáról (HL L 156., 2010.6.23., 13. o.).

               C. MELLÉKLET
               A 3. CIKKBEN EMLÍTETT INTÉZKEDÉSEK

                           1.

                           Az A. mellékletben felsorolt rendeletek vonatkozó cikkeiben a „tagállam” vagy „tagállamok” kifejezés úgy értendő, hogy az magában foglalja San Marino Köztársaságot.

                           2.

                           Amennyiben az A. mellékletben felsorolt rendeletek vonatkozó cikkei úgy rendelkeznek, hogy egy tagállamnak határozatot kell hoznia vagy közleményt kell közzétennie vagy bejelentést kell tennie, az ilyen határozatot San Marino Köztársaság hatóságai hozzák meg, illetve teszik meg az ilyen közleményt vagy bejelentést. E hatóságok figyelembe veszik az Unió tudományos bizottságainak véleményeit, és határozataik alapjául használják az Európai Unió Bíróságának ítélkezési gyakorlatát és az Európai Bizottság által elfogadott hivatali magatartásra vonatkozó szabályokat.


title: A Tanács (EU) 2019/1180 határozata (2019. július 8.) az Európai Unió által az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról (12 02 01. költségvetési sor – A pénzügyi szolgáltatások egységes piacának megvalósítása és fejlesztése) (EGT-vonatkozású szöveg.)

text:
                  11.7.2019

                  HU

                  Az Európai Unió Hivatalos Lapja

                  L 185/42

         A TANÁCS (EU) 2019/1180 HATÁROZATA
         (2019. július 8.)
         az Európai Unió által az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról (12 02 01. költségvetési sor – A pénzügyi szolgáltatások egységes piacának megvalósítása és fejlesztése)
         (EGT-vonatkozású szöveg)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 114. cikkére, összefüggésben annak 218. cikke (9) bekezdésével,
         tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
         tekintettel az Európai Bizottság javaslatára,
         mivel:

                     (1)

                     Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén hatályba lépett.

                     (2)

                     Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

                     (3)

                     Az EGT-megállapodás 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó rendelkezéseket tartalmaz.

                     (4)

                     Helyénvaló folytatni az EGT-megállapodás Szerződő Felei közötti együttműködést az Európai Unió általános költségvetéséből finanszírozott azon uniós fellépések tekintetében, amelyek a pénzügyi szolgáltatások egységes piacának megvalósításához és fejlesztéséhez kapcsolódnak.

                     (5)

                     Az EGT-megállapodás 31. jegyzőkönyvét ezért módosítani kell annak érdekében, hogy folytatni lehessen e kiterjesztett együttműködést 2019. január 1-je után.

                     (6)

                     Ezért az EGT Vegyes Bizottságban az Unió által képviselendő álláspontnak ezért a csatolt határozattervezeten kell alapulnia,

               ELFOGADTA EZT A HATÁROZATOT:

            1. cikk
            Az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió által képviselendő álláspont az EGT Vegyes Bizottság határozatának az e határozathoz csatolt tervezetén alapul.

            2. cikk
            Ez a határozat az elfogadásának napján lép hatályba.

            Kelt Brüsszelben, 2019. július 8-án.

                  a Tanács részéről

                  az elnök

               A.-K. PEKONEN

            (1)  HL L 305., 1994.11.30., 6. o.

            (2)  HL L 1., 1994.1.3., 3. o.

            TERVEZET
            AZ EGT VEGYES BIZOTTSÁG HATÁROZATA …/2019
            (…)
            az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
            AZ EGT VEGYES BIZOTTSÁG,
            tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
            mivel:

                        (1)

                        Helyénvaló folytatni az EGT-megállapodás Szerződő Felei közötti együttműködést az Európai Unió általános költségvetéséből finanszírozott azon uniós fellépések tekintetében, amelyek a pénzügyi szolgáltatások egységes piacának megvalósításához és fejlesztéséhez kapcsolódnak.

                        (2)

                        Az EGT-megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés 2019. január 1-jétől lehetővé váljon,

                  ELFOGADTA EZT A HATÁROZATOT:

               1. cikk
               Az EGT-megállapodás 31. jegyzőkönyve 7. cikkének (11) bekezdésében az „és 2018-as” szövegrész helyébe a „, 2018-as és 2019-es” szövegrész lép.

               2. cikk
               Ez a határozat az azt követő napon lép hatályba, amikor az EGT-megállapodás (*1) 103. cikkének (1) bekezdésében előírt utolsó bejelentést megtették.
               Ezt a rendeletet 2019. január 1-jétől kell alkalmazni.

               3. cikk
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben,

                     az EGT Vegyes Bizottság részéről

                     az elnök

                     az EGT Vegyes Bizottság

                     titkárai

               (*1)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Bizottság (EU) 2019/1182 határozata (2019. július 3.) az „Uniós jog, a kisebbségi jogok és a spanyol intézmények demokratizálása” elnevezésű javasolt polgári kezdeményezésről (az értesítés a C(2019) 4972. számú dokumentummal történt)

text:
                  11.7.2019

                  HU

                  Az Európai Unió Hivatalos Lapja

                  L 185/46

         A BIZOTTSÁG (EU) 2019/1182 HATÁROZATA
         (2019. július 3.)
         az „Uniós jog, a kisebbségi jogok és a spanyol intézmények demokratizálása” elnevezésű javasolt polgári kezdeményezésről

               (az értesítés a C(2019) 4972. számú dokumentummal történt)

         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:

                     (1)

                     Az „Uniós jog, a kisebbségi jogok és a spanyol intézmények demokratizálása” (EU law, minority rights and democratisation of Spanish institutions) elnevezésű javasolt polgári kezdeményezés tárgya a következő: „A spanyolországi rendszerszintű kockázatok, a kisebbségi csoportokkal való bánásmód, valamint olyan intézkedések ösztönzésének sürgős szükségessége, amelyek elősegítik az ország demokratizálódását és az uniós jog alapelveivel való összhangjának megteremtését.”

                     (2)

                     A javasolt polgári kezdeményezés céljai a következők: „Az a célunk, hogy a Bizottság és a Parlament egyaránt teljes mértékben tisztában legyen a jelenlegi spanyolországi helyzettel, az országban fennálló rendszerszintű kockázatokkal, az uniós jogi szabályok és alapelvek megsértésével, továbbá annak szükségességével, hogy megindítsák a spanyolországi demokratikus normák javítását elősegítő mechanizmusokat, ezáltal garantálva a kisebbségi csoportok és minden spanyol polgár jogait és szabadságait az uniós jog és eszközök révén.”

                     (3)

                     Az Európai Unióról szóló szerződés (EUSZ) megerősíti az uniós polgárság intézményét, és tovább javítja az Unió demokratikus működését többek között azáltal, hogy kimondja: minden polgárnak joga van ahhoz, hogy európai polgári kezdeményezés révén részt vegyen az Unió demokratikus életében.

                     (4)

                     Ezért a polgárok részvételének ösztönzése és az Unió elérhetőbbé tétele érdekében biztosítani kell, hogy a polgári kezdeményezésre vonatkozó eljárások és feltételek világosak, egyszerűek, felhasználóbarátak és a polgári kezdeményezés jellegével arányosak legyenek.

                     (5)

                     A 211/2011/EU rendelet 4. cikkének (2) bekezdése értelmében a Bizottság nyilvántartásba veszi a javasolt polgári kezdeményezést, amennyiben teljesülnek a 4. cikk (2) bekezdésének a)–d) pontjában foglalt feltételek.

                     (6)

                     A javasolt polgári kezdeményezés felkéri a Bizottságot, hogy „A jogállamiság megerősítésére irányuló új uniós keret” elnevezésű, az Európai Parlamenthez és a Tanácshoz intézett bizottsági közleménnyel (COM(2014)158) összefüggésben vizsgálja meg a katalán régió függetlenségi mozgalmával kapcsolatos spanyolországi helyzetet, és adott esetben tegyen lépéseket ezzel kapcsolatban. Ezzel szemben a javasolt polgári kezdeményezés nem kéri fel a Bizottságot uniós jogi aktusra irányuló javaslat benyújtására.

                     (7)

                     A fenti okokból ez a javasolt polgári kezdeményezés a 211/2011/EU rendelet 4. cikke (2) bekezdésének b) pontjának az említett rendelet 2. cikkének (1) bekezdésével összefüggésben értelmezett rendelkezései értelmében nyilvánvalóan kívül esik a Bizottság arra irányuló hatáskörén, hogy a Szerződések végrehajtása céljából uniós jogi aktusra irányuló javaslatot nyújtson be,

               ELFOGADTA EZT A HATÁROZATOT:

            1. cikk
            Az „Uniós jog, a kisebbségi jogok és a spanyol intézmények demokratizálása” elnevezésű javasolt polgári kezdeményezés nyilvántartásba vételét a Bizottság elutasítja.

            2. cikk
            E határozat címzettjei az „Uniós jog, a kisebbségi jogok és a spanyol intézmények demokratizálása” elnevezésű javasolt polgári kezdeményezés szervezői (a polgári bizottság tagjai), akiket kapcsolattartó személyként Elisenda PALUZIE és Gérard ONESTA képvisel.

            Kelt Brüsszelben, 2019. július 3-án.

                  a Bizottság részéről

               Frans TIMMERMANS

                  első alelnök

            (1)  HL L 65., 2011.3.11., 1. o.


title: A Bizottság (EU) 2019/1183 határozata (2019. július 3.) a „Szén-dioxid-árazás az éghajlatváltozás elleni küzdelem érdekében” elnevezésű javasolt polgári kezdeményezésről (az értesítés a C(2019) 4973. számú dokumentummal történt)

text:
                  11.7.2019

                  HU

                  Az Európai Unió Hivatalos Lapja

                  L 185/48

         A BIZOTTSÁG (EU) 2019/1183 HATÁROZATA
         (2019. július 3.)
         a „Szén-dioxid-árazás az éghajlatváltozás elleni küzdelem érdekében” elnevezésű javasolt polgári kezdeményezésről

               (az értesítés a C(2019) 4973. számú dokumentummal történt)

         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:

                     (1)

                     A „Szén-dioxid-árazás az éghajlatváltozás elleni küzdelem érdekében” (A price for carbon to fight climate change) elnevezésű javasolt polgári kezdeményezés tárgya a következő: „Arra kérjük az Európai Bizottságot, hogy tegyen javaslatot olyan uniós jogszabályokra, amelyek a globális felmelegedés elleni küzdelem és a hőmérséklet-emelkedés 1,5 C-ra történő korlátozása érdekében visszafogják a fosszilis tüzelőanyagok felhasználását, valamint ösztönzik az energiatakarékosságot és a megújuló energiaforrások felhasználását.”

                     (2)

                     A javasolt polgári kezdeményezés céljai a következők: „Javaslatunk minimális árat vezetne be a CO2-kibocsátásra, amely 2020-tól CO2 tonnánként 50 EUR-ról indulna, és 2025-re elérné a tonnánként 100 EUR-t. A javaslat ugyanakkor megszüntetné a kibocsátási egységek uniós szennyezők közötti térítésmentes kiosztását, és határokon történő kiigazítást célzó mechanizmust vezetne be a harmadik országokból származó behozatalra oly módon, hogy az ellentételezze a CO2-kibocsátás exportáló országon belüli alacsonyabb árazását. A szén-dioxid-árazásból származó magasabb bevételeket az energiatakarékosságot és a megújuló energiaforrások felhasználását támogató európai politikákhoz csoportosítnánk át, valamint az alacsonyabb jövedelmek adóztatásának csökkentésére fordítanánk.”

                     (3)

                     Az Európai Unióról szóló szerződés (EUSZ) megerősíti az uniós polgárság intézményét, és tovább javítja az Unió demokratikus működését többek között azáltal, hogy kimondja: minden polgárnak joga van ahhoz, hogy európai polgári kezdeményezés révén részt vegyen az Unió demokratikus életében.

                     (4)

                     Ezért a polgárok részvételének ösztönzése és az Unió elérhetőbbé tétele érdekében biztosítani kell, hogy a polgári kezdeményezésre vonatkozó eljárások és feltételek világosak, egyszerűek, felhasználóbarátak és a polgári kezdeményezés jellegével arányosak legyenek.

                     (5)

                     A Bizottság hatáskörrel rendelkezik arra, hogy a Szerződések végrehajtása céljából uniós jogi aktusra irányuló javaslatokat terjesszen elő a következő kérdésekben:

                                 —

                                 az Európai Unió működéséről szóló szerződés (EUMSZ) 113. cikke alapján a forgalmi adókra, a jövedéki adókra és a közvetett adók egyéb formáira vonatkozó jogszabályok olyan mértékű harmonizálására, amennyire az ilyen harmonizáció a belső piac létrehozásához, működéséhez és a verseny torzulásának elkerüléséhez szükséges,

                                 —

                                 az EUMSZ – az EUMSZ 191. cikke (1) bekezdésének első és negyedik franciabekezdésével együtt értelmezett – 192. cikke (1) és (2) bekezdésének alapján olyan lépések tekintetében, amelyek a következő célkitűzések megvalósítására irányulnak: a környezet minőségének megőrzése, védelme és javítása, valamint a regionális vagy világméretű környezeti problémák leküzdésére és különösen az éghajlatváltozás elleni küzdelemre irányuló intézkedések nemzetközi szintű ösztönzése,

                                 —

                                 az EUMSZ 207. cikke alapján a közös kereskedelempolitika végrehajtása tekintetében.

                     (6)

                     A fenti okokból a javasolt polgári kezdeményezés a rendelet 4. cikke (2) bekezdésének b) pontja értelmében nem esik nyilvánvalóan a Bizottság azon hatáskörén kívül, hogy a Szerződések végrehajtása céljából uniós jogi aktusra irányuló javaslatot nyújtson be.

                     (7)

                     Ezen túlmenően a rendelet 3. cikkének (2) bekezdésével összhangban létrehozták a polgári bizottságot és kijelölték a kapcsolattartó személyeket, továbbá a javasolt polgári kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az EUSZ 2. cikkében foglalt értékeivel.

                     (8)

                     A „Szén-dioxid-árazás az éghajlatváltozás elleni küzdelem érdekében” elnevezésű javasolt polgári kezdeményezést ezért nyilvántartásba kell venni,

               ELFOGADTA EZT A HATÁROZATOT:

            1. cikk
            A „Szén-dioxid-árazás az éghajlatváltozás elleni küzdelem érdekében” elnevezésű javasolt polgári kezdeményezés nyilvántartásba vételre kerül.

            2. cikk
            Ez a határozat 2019. július 22-én lép hatályba.

            3. cikk
            E határozat címzettjei a „Szén-dioxid-árazás az éghajlatváltozás elleni küzdelem érdekében” elnevezésű javasolt polgári kezdeményezés szervezői (a polgári bizottság tagjai), akiket kapcsolattartó személyként Marco CAPPATO és Monica FRASSONI képvisel.

            Kelt Brüsszelben, 2019. július 3-án.

                  a Bizottság részéről

               Frans TIMMERMANS

                  első alelnök

            (1)  HL L 65., 2011.3.11., 1. o.


title: A Bizottság (EU) 2019/1184 határozata (2019. július 3.) a „Fokozzuk a tudományos fejlődést: a szántóföldi növények fontosak!” elnevezésű javasolt polgári kezdeményezésről (az értesítés a C(2019) 4975. számú dokumentummal történt)

text:
                  11.7.2019

                  HU

                  Az Európai Unió Hivatalos Lapja

                  L 185/50

         A BIZOTTSÁG (EU) 2019/1184 HATÁROZATA
         (2019. július 3.)
         a „Fokozzuk a tudományos fejlődést: a szántóföldi növények fontosak!” elnevezésű javasolt polgári kezdeményezésről

               (az értesítés a C(2019) 4975. számú dokumentummal történt)

         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:

                     (1)

                     A „Fokozzuk a tudományos fejlődést: a szántóföldi növények fontosak!” (Grow scientific progress: crops matter!) elnevezésű javasolt polgári kezdeményezés tárgya a következő: „A 2001/18/EK irányelv elavult. Mi, az élettudományok hallgatói fontosnak tartjuk az irányelvben szereplő, az új növénynemesítési technikák tekintetében előírt jelenlegi mentességi mechanizmus felülvizsgálatát.”

                     (2)

                     A javasolt polgári kezdeményezés céljai a következők: „Konkrétan, egyértelműbb jogi helyzetet és pontosabb fogalommeghatározásokat sürgetünk. Célunk az új növénynemesítési technikákkal létrehozott olyan új termékek engedélyezési eljárásának megkönnyítése, amelyek kizárólag létező, természetes agronómiai tulajdonságokat hordoznak. A cél az Európai Unión belüli tudományos fejlődés gyorsítása, az emberi és állati egészség, valamint a környezet védelme mellett”.

                     (3)

                     Az Európai Unióról szóló szerződés (EUSZ) megerősíti az uniós polgárság intézményét, és tovább javítja az Unió demokratikus működését többek között azáltal, hogy kimondja: minden polgárnak joga van ahhoz, hogy európai polgári kezdeményezés révén részt vegyen az Unió demokratikus életében.

                     (4)

                     Ezért a polgárok részvételének ösztönzése és az Unió elérhetőbbé tétele érdekében biztosítani kell, hogy a polgári kezdeményezésre vonatkozó eljárások és feltételek világosak, egyszerűek, felhasználóbarátak és a polgári kezdeményezés jellegével arányosak legyenek.

                     (5)

                     Az Európai Unió működéséről szóló szerződés (EUMSZ) 114. cikke alapján a Szerződések végrehajtása céljából uniós jogi aktusok fogadhatók el a tagállamok azon törvényi, rendeleti és közigazgatási rendelkezéseinek közelítésére, amelyek tárgya a belső piac megteremtése és működése.

                     (6)

                     A fenti okokból a javasolt polgári kezdeményezés a rendelet 4. cikke (2) bekezdésének b) pontja értelmében nem esik nyilvánvalóan a Bizottság azon hatáskörén kívül, hogy a Szerződések végrehajtása céljából uniós jogi aktusra irányuló javaslatot nyújtson be.

                     (7)

                     Ezen túlmenően a rendelet 3. cikkének (2) bekezdésével összhangban létrehozták a polgári bizottságot és kijelölték a kapcsolattartó személyeket, továbbá a javasolt polgári kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az EUSZ 2. cikkében foglalt értékeivel.

                     (8)

                     A „Fokozzuk a tudományos fejlődést: a szántóföldi növények fontosak!” elnevezésű javasolt polgári kezdeményezést ezért nyilvántartásba kell venni,

               ELFOGADTA EZT A HATÁROZATOT:

            1. cikk
            A „Fokozzuk a tudományos fejlődést: a szántóföldi növények fontosak!” elnevezésű javasolt polgári kezdeményezés nyilvántartásba vételre kerül.

            2. cikk
            Ez a határozat 2019. július 25-én lép hatályba.

            3. cikk
            E határozat címzettjei a „Fokozzuk a tudományos fejlődést: a szántóföldi növények fontosak!” elnevezésű javasolt polgári kezdeményezés szervezői (a polgári bizottság tagjai), akiket kapcsolattartó személyként Lavinia SCUDIERO és Martina HELMLINGER képvisel.

            Kelt Brüsszelben, 2019. július 3-án.

                  a Bizottság részéről

               Frans TIMMERMANS

                  első alelnök

            (1)  HL L 65., 2011.3.11., 1. o.


A Bizottság 2019.07.16-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9404 - The Goldman Sachs Group, Inc. / B&B Hotels) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2019.07.16-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9412 - EQT Fund Management S.à r.l. / Nestlé Skin Health S.A.) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2019.09.04-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9487 - Charlesbank Capital Partners LLC / GTCR Investment XI LLC / PPT Holdings I, LLC) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács határozata (2019. szeptember 3.) az Európai Unió 2020-as pénzügyi évre vonatkozó általános költségvetési tervezetéről szóló tanácsi álláspont elfogadásáról

text:
                  6.9.2019

                  HU

                  Az Európai Unió Hivatalos Lapja

                  C 302/1

         A TANÁCS HATÁROZATA
         (2019. szeptember 3.)
         az Európai Unió 2020-as pénzügyi évre vonatkozó általános költségvetési tervezetéről szóló tanácsi álláspont elfogadásáról
         (2019/C 302/01)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak – az Európai Atomenergia-közösséget létrehozó szerződéssel és különösen annak 106a. cikkével együtt értelmezett – 314. cikke (3) bekezdésére,
         mivel:

                     (1)

                     A Bizottság 2019. június 5-én benyújtotta az Európai Unió 2020-as pénzügyi évre vonatkozó általános költségvetési tervezetét tartalmazó javaslatot (1).

                     (2)

                     A Tanács megvizsgálta a Bizottság javaslatát egy olyan álláspont kialakítása céljából, amely a bevételi oldal tekintetében összhangban van az Európai Unió saját forrásainak rendszeréről szóló, 2014. május 26-i 2014/335/EU, Euratom tanácsi határozattal (2), a kiadási oldal tekintetében pedig a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelettel (3),

               A KÖVETKEZŐKÉPPEN HATÁROZOTT:

            Egyetlen cikk
            A Tanács 2019. szeptember 3-án elfogadta az Európai Unió 2020-as pénzügyi évre vonatkozó általános költségvetési tervezetéről szóló tanácsi álláspontot.
            A teljes szöveg megtekinthető és letölthető a Tanács honlapján: http://www.consilium.europa.eu/

            Kelt Brüsszelben, 2019. szeptember 3-án.

                  a Tanács részéről

                  az elnök

               T. TUPPURAINEN

            (1)  COM(2019) 400 final.

            (2)  HL L 168., 2014.6.7., 105. o.

            (3)  HL L 347., 2013.12.20., 884. o.


title: A Tanács határozata (2019. szeptember 3.) az Európai Unió 2019-es pénzügyi évre vonatkozó 4. sz. költségvetés-módosítási tervezetéről szóló tanácsi álláspont elfogadásáról

text:
                  6.9.2019

                  HU

                  Az Európai Unió Hivatalos Lapja

                  C 302/5

         A TANÁCS HATÁROZATA
         (2019. szeptember 3.)
         az Európai Unió 2019-es pénzügyi évre vonatkozó 4. sz. költségvetés-módosítási tervezetéről szóló tanácsi álláspont elfogadásáról
         (2019/C 302/05)
         AZ EURÓPAI UNIÓ TANÁCSA,
         tekintettel az Európai Atomenergia-közösséget létrehozó szerződéssel és különösen annak 106a. cikkével együtt értelmezett, az Európai Unió működéséről szóló szerződésre és különösen annak 314. cikkére,
         tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre (1) és különösen annak 44. cikkére,
         mivel:

                     —

                     2018. december 12-én sor került az Unió 2019-es pénzügyi évre vonatkozó költségvetésének végleges elfogadására (2),

                     —

                     a Bizottság 2019. július 2-án benyújtotta a 2019-es pénzügyi év általános költségvetésére vonatkozó 4. sz. költségvetés-módosítási tervezetre irányuló javaslatát,

                     —

                     a forráshiány elkerülése érdekében az intézmények költségvetésének kiigazítását gyorsan végre kell hajtani. A Tanácsnak ezért haladéktalanul el kell fogadnia a 2019. év általános költségvetésére vonatkozó 4. sz. költségvetés-módosítási tervezetet. Ezért indokolt a Tanács eljárási szabályzata 3. cikkének (3) bekezdésével összhangban lerövidíteni a nemzeti parlamentek tájékoztatására vonatkozóan az 1. jegyzőkönyv 4. cikkében meghatározott nyolchetes időtartamot,

               A KÖVETKEZŐKÉPPEN HATÁROZOTT:

            Egyetlen cikk
            A Tanács 2019. szeptember 3-án elfogadta az Európai Unió 2019-es pénzügyi évre vonatkozó 4. sz. költségvetés-módosítási tervezetéről szóló tanácsi álláspontot.
            A teljes szöveg megtekinthető a Tanács honlapján és letölthető onnan: http://www.consilium.europa.eu/.

            Kelt Brüsszelben, 2019. szeptember 3-án.

                  a Tanács részéről

                  az elnök

               T. TUPPURAINEN

            (1)  HL L 193., 2018.7.30., 1. o.

            (2)  HL L 67., 2019.3.7., 1. o.


title: A Tanács (EU) 2019/1563 határozata (2019. szeptember 16.) az Európai Unió által a Nyugat-közép-atlanti Halászati Bizottságban (WECAFC) képviselendő álláspontról

text:
                  19.9.2019

                  HU

                  Az Európai Unió Hivatalos Lapja

                  L 241/2

         A TANÁCS (EU) 2019/1563 HATÁROZATA
         (2019. szeptember 16.)
         az Európai Unió által a Nyugat-közép-atlanti Halászati Bizottságban (WECAFC) képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak a 218. cikke (9) bekezdésével együtt értelmezett 43. cikkére,
         tekintettel az Európai Bizottság javaslatára,
         mivel:

                     (1)

                     Az Unió tagja a Nyugat-közép-atlanti Halászati Bizottságnak (WECAFC), amely az ENSZ Élelmezési és Mezőgazdasági Szervezetének (FAO) regionális halászati bizottsága, amelyet a FAO alapokmánya VI. cikkének (1) bekezdése alapján hoztak létre.

                     (2)

                     Az Unió tagja a FAO-nak.

                     (3)

                     A WECAFC célja, hogy az illetékességi területén előmozdítsa az élő tengeri erőforrások hatékony védelmét, kezelését és fejlesztését. Módosított alapszabálya 6. cikkének h) pontja értelmében a WECAFC tanácsot ad az állománygazdálkodási intézkedésekkel (ajánlások és határozatok) kapcsolatban. Tanácsadói státuszából adódóan a WECAFC ajánlásai és határozatai nem kötelező erejűek a WECAFC tagjaira nézve.

                     (4)

                     Amint az az Európai Unió külügyi és biztonságpolitikai főképviselője és az Európai Bizottság által kibocsátott, a „Nemzetközi óceánpolitikai irányítás: az óceánjaink jövőjét biztosító menetrend” című közös közleményben és az említett közös közleményhez kapcsolódó tanácsi következtetésekben is szerepel, a regionális halászati gazdálkodási szervezetek hatékonyságának támogatása és fokozása, valamint – adott esetben – az említett szervezetek irányításának javítása és a kulcsfontosságú óceáni területek vonatkozásában folytatott együttműködésnek a regionális irányítási hiányosságok pótlása céljából történő megerősítése az említett fórumok munkájában való uniós szerepvállalás központi elemét képezi.

                     (5)

                     „A műanyagok körforgásos gazdaságban betöltött szerepével kapcsolatos európai stratégia” című, az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának címzett bizottsági közleménye említést tesz a műanyagok mennyiségének és a tengerszennyezésnek a csökkentésére, valamint a tengeren elveszített vagy szándékosan hátrahagyott halászeszközök számának mérséklésére vonatkozó konkrét intézkedésekről.

                     (6)

                     Helyénvaló meghatározni az Unió által a WECAFC 2019–2023-as időszakban tartandó ülésszakain képviselendő álláspontot, mivel a WECAFC által elfogadandó jogi aktusok olyan jogi aktusoknak minősülnek, amelyek meghatározó módon befolyásolhatják az uniós jog tartalmát. Azon különféle regionális halászati gazdálkodási szervezetek esetében, amelyeknek az Unió tagja, még az említett szervezetek 2024-es éves ülésszakai előtt felül kell vizsgálni a legtöbb olyan tanácsi határozatot, amely meghatározza az említett szervezetekben képviselendő uniós álláspontot. Ezért az egyes regionális halászati gazdálkodási szervezetekben és a regionális halászati szervekben képviselendő uniós álláspontok jobb összehangolása és a felülvizsgálati folyamat észszerűsítése érdekében ezt a határozatot a WECAFC 2024-ben tartandó bármely ülésszaka előtt felül kell vizsgálni.

                     (7)

                     Tekintettel a WECAFC illetékességi területén található halászati erőforrások folyamatosan változó természetére, valamint arra, hogy ezzel összefüggésben az uniós álláspont kialakításánál figyelembe kell venni az új fejleményeket – ideértve a WECAFC üléseszakai előtt vagy alatt előterjesztett új tudományos és egyéb releváns információkat –, az uniós intézmények közötti jóhiszemű együttműködésnek a Szerződés 13. cikkének (2) bekezdésében meghatározott elvével összhangban a 2019–2023-as időszakra vonatkozóan helyénvaló megállapítani az Unió álláspontjának évenkénti kialakítását szolgáló eljárást,

               ELFOGADTA EZT A HATÁROZATOT:

            1. cikk
            A Nyugat-közép-atlanti Halászati Bizottság (WECAFC) ülésszakain az Unió által képviselendő álláspontot az I. melléklet tartalmazza.

            2. cikk
            A WECAFC ülésszakain képviselendő uniós álláspont évenkénti meghatározását a II. melléklettel összhangban kell elvégezni.

            3. cikk
            Az I. mellékletben foglalt uniós álláspontot a Tanács a WECAFC 2024-es éves ülésszaka előtt értékeli és – adott esetben – a Bizottság javaslata alapján felülvizsgálja.

            4. cikk
            Ez a határozat az elfogadásának napján lép hatályba.

            Kelt Brüsszelben, 2019. szeptember 16-án.

                  a Tanács részéről

                  az elnök

               T. TUPPURAINEN

            I. MELLÉKLET

               Az Unió által a Nyugat-közép-atlanti Halászati Bizottságban (WECAFC) képviselendő álláspont

            1.   ELVEK

            A WECAFC keretében az Unió:

                        a)

                        azoknak a célkitűzéseknek és elveknek megfelelően jár el, amelyeket az Unió a közös halászati politika keretében követ, elsősorban az elővigyázatossági megközelítés és az 1380/2013/EU rendelet 2. cikkének (2) bekezdése szerinti, a maximális fenntartható hozamhoz kapcsolódó célkitűzések útján, a következők érdekében: a halászati gazdálkodás ökoszisztéma-alapú megközelítésének előmozdítása, a nem szándékos fogások lehető legnagyobb mértékű elkerülése és csökkentése, a visszadobás gyakorlatának fokozatos felszámolása, a halászat által a tengeri ökoszisztémákra és azok élőhelyeire gyakorolt hatások minimalizálása, valamint – a gazdaságilag életképes és versenyképes uniós halászat támogatása révén – a halászatból élők megfelelő életszínvonalának biztosítása és a fogyasztók érdekeinek figyelembevétele;

                        b)

                        elősegíti, hogy az érdekelt felek kellőképpen részt vegyenek a WECAFC által a saját felülvizsgált alapokmányával összhangban elfogadandó határozatok és ajánlások előkészítésében;

                        c)

                        gondoskodik arról, hogy a WECAFC által elfogadott határozatok és ajánlások összhangban legyenek a nemzetközi joggal, különösen az ENSZ 1982. évi Tengerjogi Egyezményével, a kizárólagos gazdasági övezeteken túlnyúló halállományok és a hosszú távon vándorló halállományok védelméről és kezeléséről szóló 1995. évi ENSZ-megállapodással, a nemzetközi védelmi és gazdálkodási intézkedések nyílt tengeri halászhajók általi betartásának előmozdításáról szóló 1993. évi megállapodással, a felelősségteljes halászatra vonatkozó 1995. évi magatartási kódexszel, valamint a kikötő szerinti államok intézkedéseiről szóló 2009. évi FAO-megállapodással;

                        d)

                        olyan álláspontokat képvisel, amelyek összhangban állnak más regionális halászati gazdálkodási szervezetek és regionális halászati szervek adott területen már bevált módszereivel, valamint előmozdítja a regionális halászati gazdálkodási szervezetek és az érintett szervezetek, például a szubregionális halászati szervezetek és a regionális tengeri egyezmények közötti koordinációt, valamint adott esetben ezeknek – megbízatásuk keretein belül – a globális szervezetekkel folytatott együttműködését, ideértve a tonhaltól eltérő fajokkal foglalkozó regionális halászati gazdálkodási szervezetek közötti együttműködési mechanizmusok előmozdítását a tonhallal foglalkozó regionális halászati gazdálkodási szervezetek ún. kóbei folyamatának mintájára;

                        e)

                        következetességre és szinergiára törekszik a harmadik országokkal fenntartott kétoldalú halászati kapcsolatok keretében követett politikájával, és biztosítja az összhangot az egyéb uniós politikákkal, elsősorban a külkapcsolatok, a foglalkoztatás, a környezetvédelem, a kereskedelem, a fejlesztés, a kutatás és az innováció területén;

                        f)

                        gondoskodik arról, hogy eleget tegyen nemzetközi kötelezettségvállalásainak;

                        g)

                        a közös halászati politika külpolitikai vetületéről szóló bizottsági közleményről szóló, 2012. március 19-i tanácsi következtetésekkel (1) összhangban végzi tevékenységét;

                        h)

                        arra törekszik, hogy egyenlő versenyfeltételeket teremtsen az uniós flotta számára a WECAFC illetékességi területén, az uniós jog szerint alkalmazandóakkal megegyező elvek és normák alapján, valamint törekszik ezen elvek és normák egységes végrehajtásának az előmozdítására;

                        i)

                        az Unió külügyi és biztonságpolitikai főképviselőjének és a Bizottságnak a Nemzetközi óceánpolitikai irányítás: az óceánjaink jövőjét biztosító menetrend című közös közleményéről (2) szóló tanácsi következtetésekkel (3) összhangban jár el, továbbá előmozdítja a WECAFC hatékonyságának támogatását és fokozását, valamint – adott esetben – a szóban forgó szervezet irányításának és teljesítőképességének javítását szolgáló intézkedéseket, különösen azáltal, hogy támogatja a WECAFC teljes értékű regionális halászati gazdálkodási szervezetté válására irányuló reformot, ily módon hozzájárulva az óceánok minden szempontból fenntartható kezeléséhez.

                  2.   IRÁNYVONALAK

            Az Unió – adott esetben – törekszik annak támogatására, hogy a WECAFC elfogadja az alábbi intézkedéseket:

                        a)

                        a WECAFC illetékességi területének vonatkozásában a rendelkezésre álló legjobb tudományos szakvéleményeken alapuló, az élő tengeri erőforrások védelmére és kezelésére irányuló határozatok és ajánlások;

                        b)

                        a WECAFC illetékességi területén a nyomonkövetésre, az ellenőrzésre és a felügyeletre vonatkozó határozatok és ajánlások, a jogellenes, be nem jelentett és szabályozatlan halászati tevékenységek megelőzését, megakadályozását és felszámolását is beleértve;

                        c)

                        a halászati tevékenységek és akvakultúra tengeri biodiverzitásra, valamint tengeri ökoszisztémákra és azok élőhelyeire gyakorolt negatív hatásainak minimalizálását célzó határozatok és ajánlások, beleértve a tengerszennyezés csökkentésére és a műanyagok tengerbe ürítésének megakadályozására, illetve a már tengerbe került műanyagok tengeri biodiverzitásra és ökoszisztémákra gyakorolt hatásának csökkentésére irányuló intézkedéseket, a nyílt tengeren folytatott mélytengeri halászat kezelésére vonatkozó nemzetközi FAO-iránymutatásokkal összhangban a WECAFC illetékességi területén található veszélyeztetett tengeri ökoszisztémák védelmét szolgáló intézkedéseket, valamint a nem szándékos fogások, köztük különösen a veszélyeztetett tengeri fajok nem szándékos fogásainak lehető legnagyobb mértékű elkerülésére és csökkentésére, valamint a visszadobás gyakorlatának fokozatos felszámolására irányuló intézkedéseket;

                        d)

                        a hátrahagyott, elveszített vagy más módon az óceánba juttatott halászeszközök hatását csökkentő és az ilyen eszközök azonosítását és begyűjtését megkönnyítő határozatok és ajánlások;

                        e)

                        a kizárólag cápauszonyok zsákmányolására irányuló halászat betiltására irányuló határozatok és ajánlások, valamint a kifogott cápák uszonyostul való kirakodásának előírása;

                        f)

                        adott esetben közös megközelítések kidolgozása más regionális halászati szervekkel és regionális halászati gazdálkodási szervezetekkel, különösen azokkal, amelyek ugyanabban a térségben folytatnak halászati gazdálkodást;

                        g)

                        adott esetben és a vonatkozó alapító okmányok által megengedett keretek között a Nemzetközi Munkaügyi Szervezet (ILO) a halászati ágazat munkafeltételeiről szóló egyezményének végrehajtását ösztönző ajánlások;

                        h)

                        kiegészítő technikai határozatok és ajánlások a WECAFC kisegítő testületeinek és munkacsoportjainak tanácsai alapján.

               (1)  7087/12 REV 1 ADD 1 COR 1.

               (2)  JOIN(2016) 49 final, 2016.11.10.

               (3)  7348/1/17 REV 1, 2017.3.24.

            II. MELLÉKLET

               A Nyugat-közép-atlanti Halászati Bizottság ülésszakain képviselendő uniós álláspont évenkénti meghatározása

            A WECAFC minden olyan ülésszaka előtt, ahol e szervnek az uniós jogalkotó által elfogadott szabályozás tartalmát meghatározó módon befolyásoló határozatokat kell elfogadnia, gondoskodni kell arról, hogy az Unió által képviselendő álláspont az I. mellékletben meghatározott alapelvek és irányvonalak tiszteletben tartása mellett figyelembe vegye a Bizottsághoz eljuttatott legújabb tudományos és egyéb releváns információkat.
            Ennek érdekében a Bizottság a WECAFC minden ülésszaka előtt kellő időben eljuttatja a Tanácshoz az említett információk figyelembevételével javasolható uniós álláspont részletes írásos ismertetését, amelyet a Tanács megvitat, majd elfogadja az Unió által képviselendő álláspont részleteit.
            Amennyiben a WECAFC ülésszakán nem sikerül – akár már a helyszínen – megállapodásra jutni, akkor az új elemeket is figyelembe vevő uniós álláspont kialakítása érdekében a kérdést vissza kell utalni a Tanács vagy előkészítői szervei elé.


title: A Bizottság (EU) 2019/1564 határozata (2019. szeptember 4.) az „Állítsuk meg a korrupciót a gyökerénél Európában a források felfüggesztésével azokban az országokban, ahol a határidő lejárta után sem hatékony az igazságszolgáltatás” elnevezésű javasolt polgári kezdeményezésről (az értesítés a C(2019) 6387. számú dokumentummal történt)

text:
                  19.9.2019

                  HU

                  Az Európai Unió Hivatalos Lapja

                  L 241/6

         A BIZOTTSÁG (EU) 2019/1564 HATÁROZATA
         (2019. szeptember 4.)
         az „Állítsuk meg a korrupciót a gyökerénél Európában a források felfüggesztésével azokban az országokban, ahol a határidő lejárta után sem hatékony az igazságszolgáltatás” elnevezésű javasolt polgári kezdeményezésről

               (az értesítés a C(2019) 6387. számú dokumentummal történt)

         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:

                     (1)

                     Az „Állítsuk meg a korrupciót a gyökerénél Európában a források felfüggesztésével azokban az országokban, ahol a határidő lejárta után sem hatékony az igazságszolgáltatás” elnevezésű javasolt polgári kezdeményezés tárgya: „Szigorú, a csatlakozástól számított 10 éves határidő bevezetése egy automatikus moratóriumra vonatkozóan, mely a strukturális és a kohéziós forrásoknak az újonnan csatlakozott állam részére történő kifizetését érinti addig, amíg az igazságszolgáltatási rendszerére vonatkozó monitoring mechanizmust meg nem szüntetik.”

                     (2)

                     A javasolt polgári kezdeményezés céljai a következők: „A hatályos uniós jog lehetőséget nyújt visszaélésszerű értelmezéshez. Bizonyos feltételek mellett az újonnan csatlakozott országok politikai elitjei körében megfigyelhető korrupció más uniós országok kezére játszhat, és az »átmeneti« relatív fogalma a végtelenségig kiterjeszthető. Egy szigorú időkeret meghatározásával elkerülhető a korrupcióra való közvetlen és közvetett motiváltság az uniós tagállamokban. Az egyik ilyen példa a meglévő monitoring mechanizmus nem hatékony működése Bulgária és Románia esetében.”

                     (3)

                     Az Európai Unióról szóló szerződés (EUSZ) megerősíti az uniós polgárság intézményét, és tovább javítja az Unió demokratikus működését többek között azáltal, hogy kimondja: minden polgárnak joga van ahhoz, hogy európai polgári kezdeményezés révén részt vegyen az Unió demokratikus életében.

                     (4)

                     Ezért a polgárok részvételének ösztönzése és az Unió elérhetőbbé tétele érdekében biztosítani kell, hogy a polgári kezdeményezésre vonatkozó eljárások és feltételek világosak, egyszerűek, felhasználóbarátak és a polgári kezdeményezés jellegével arányosak legyenek.

                     (5)

                     Az Európai Unió működéséről szóló szerződés (EUMSZ) 322. cikke (1) bekezdésének a) pontjával összhangban a Szerződések végrehajtása céljából uniós jogi aktusok fogadhatók el azokról a költségvetési szabályokról, amelyek meghatározzák különösen a költségvetés végrehajtására, valamint az elszámolások végzésére és ellenőrzésére vonatkozó eljárást.

                     (6)

                     A fenti okokból a javasolt polgári kezdeményezés a rendelet 4. cikke (2) bekezdésének b) pontja értelmében nem esik nyilvánvalóan a Bizottság azon hatáskörén kívül, hogy a Szerződések végrehajtása céljából uniós jogi aktusra irányuló javaslatot nyújtson be.

                     (7)

                     Ezen túlmenően a rendelet 3. cikkének (2) bekezdésével összhangban létrehozták a polgári bizottságot és kijelölték a kapcsolattartó személyeket, továbbá a javasolt polgári kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az EUSZ 2. cikkében foglalt értékeivel.

                     (8)

                     Az „Állítsuk meg a korrupciót a gyökerénél Európában a források felfüggesztésével azokban az országokban, ahol a határidő lejárta után sem hatékony az igazságszolgáltatás” elnevezésű javasolt polgári kezdeményezést ezért nyilvántartásba kell venni,

               ELFOGADTA EZT A HATÁROZATOT:

            1. cikk
            Az „Állítsuk meg a korrupciót a gyökerénél Európában a források felfüggesztésével azokban az országokban, ahol a határidő lejárta után sem hatékony az igazságszolgáltatás” elnevezésű javasolt polgári kezdeményezés nyilvántartásba vételre kerül.

            2. cikk
            Ez a határozat 2019. szeptember 12-én lép hatályba.

            3. cikk
            E határozat címzettjei az „Állítsuk meg a korrupciót a gyökerénél Európában a források felfüggesztésével azokban az országokban, ahol a határidő lejárta után sem hatékony az igazságszolgáltatás” elnevezésű javasolt polgári kezdeményezés szervezői (a polgári bizottság tagjai), akiket kapcsolattartóként Veneta Konstantinova MAGISTRELLI és Dobrinka Ruseva MOSKOVA képvisel.

            Kelt Brüsszelben, 2019. szeptember 4-én.

                  a Bizottság részéről

               Frans TIMMERMANS

                  első alelnök

            (1)  HL L 65., 2011.3.11., 1. o.


title: A Bizottság (EU) 2019/1565 határozata (2019. szeptember 4.) az „Intézkedések az éghajlatváltozási vészhelyzet ellen” elnevezésű javasolt polgári kezdeményezésről (az értesítés a C(2019) 6388. számú dokumentummal történt)

text:
                  19.9.2019

                  HU

                  Az Európai Unió Hivatalos Lapja

                  L 241/8

         A BIZOTTSÁG (EU) 2019/1565 HATÁROZATA
         (2019. szeptember 4.)
         az „Intézkedések az éghajlatváltozási vészhelyzet ellen” elnevezésű javasolt polgári kezdeményezésről

               (az értesítés a C(2019) 6388. számú dokumentummal történt)

         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:

                     (1)

                     Az „Intézkedések az éghajlatváltozási vészhelyzet ellen” elnevezésű javasolt polgári kezdeményezés tárgya: „Felszólítjuk az Európai Bizottságot, hogy erősítse meg az éghajlatváltozási vészhelyzet elleni intézkedéseket, szem előtt tartva az 1,5 °C fokos felmelegedési határértéket. Ez azt jelenti, hogy ambiciózusabb éghajlat-politikai célokra és több pénzügyi támogatásra van szükség az éghajlat-politikai intézkedésekhez.”

                     (2)

                     A javasolt polgári kezdeményezés céljai a következők: „Az EU-nak 80 %-ra kell módosítania a Párizsi Megállapodás szerinti, az üvegházhatású gázok kibocsátásának 2030-ig történő csökkentésére vonatkozó célkitűzéseit (nemzetileg meghatározott hozzájárulás) annak érdekében, hogy 2035-ig elérje a nulla nettó kibocsátást, az európai éghajlatvédelmi jogszabályokat pedig ennek megfelelően ki kell igazítania. Meg kell valósítani a szén-dioxid-kibocsátás határokon történő kiigazításának uniós mechanizmusát. Nem szabad aláírni szabadkereskedelmi megállapodásokat az olyan partnerországokkal, amelyek az 1,5 °C fokos felmelegedési határértékkel nem összeegyeztethető pályát követnek az éghajlat-politikai intézkedéseket nyomon követő elemzés (Climate Action Tracker) szerint. Az EU-nak az éghajlatváltozás hatásait bemutató, ingyenes oktatási anyagokat kell biztosítania az összes tagállam tanterveihez.”

                     (3)

                     Az Európai Unióról szóló szerződés (EUSZ) megerősíti az uniós polgárság intézményét, és tovább fokozza az Unió demokratikus működését többek között azáltal, hogy kimondja: minden polgárnak joga van ahhoz, hogy európai polgári kezdeményezés révén részt vegyen az Unió demokratikus életében.

                     (4)

                     E cél elérése érdekében biztosítani kell, hogy az európai polgári kezdeményezés eljárásrendje és szükséges feltételei világosak, egyszerűek, felhasználóbarátak és az eszköz jellegével arányosak legyenek, hogy ezáltal bátorítsák a polgárok részvételét és elérhetőbbé tegyék az Uniót.

                     (5)

                     A Bizottság hatáskörrel rendelkezik arra, hogy a Szerződések végrehajtásához uniós jogi aktusra irányuló javaslatokat terjesszen elő a következő kérdésekben:

                                 —

                                 az Európai Unió működéséről szóló szerződés – az EUMSZ 191. cikke (1) bekezdésének első és negyedik franciabekezdésével együtt értelmezett – 192. cikke (1) és (2) bekezdésének alapján olyan lépések tekintetében, amelyek a következő célkitűzések megvalósítására irányulnak: a környezet minőségének megőrzése, védelme és javítása, valamint a regionális vagy világméretű környezeti problémák leküzdésére és különösen az éghajlatváltozás elleni küzdelemre irányuló intézkedések nemzetközi szintű ösztönzése,

                                 —

                                 az EUMSZ 207. cikke alapján a közös kereskedelempolitika végrehajtása tekintetében.

                     (6)

                     Fenti okokból a javasolt polgári kezdeményezés a rendelet 4. cikke (2) bekezdésének b) pontja értelmében nem esik nyilvánvalóan a Bizottság azon hatáskörén kívül, hogy a Szerződések végrehajtása céljából uniós jogi aktusra irányuló javaslatot nyújtson be.

                     (7)

                     Ezen túlmenően a rendelet 3. cikkének (2) bekezdésével összhangban létrehozták a polgári bizottságot, és kijelölték a kapcsolattartó személyeket, továbbá a javasolt polgári kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az EUSZ 2. cikkében foglalt értékeivel.

                     (8)

                     Az „Intézkedések az éghajlatváltozási vészhelyzet ellen” elnevezésű javasolt polgári kezdeményezést ezért nyilvántartásba kell venni,

               ELFOGADTA EZT A HATÁROZATOT:

            1. cikk
            Az „Intézkedések az éghajlatváltozási vészhelyzet ellen” elnevezésű javasolt polgári kezdeményezés nyilvántartásba vételre kerül.

            2. cikk
            Ez a határozat 2019. szeptember 23-án lép hatályba.

            3. cikk
            E határozat címzettjei az „Intézkedések az éghajlatváltozási vészhelyzet ellen” elnevezésű javasolt polgári kezdeményezés szervezői (a polgári bizottság tagjai), akiket kapcsolattartó személyként Thomas EITZENBERGER és Astrid Cecilie BUDOLFSEN képvisel.

            Kelt Brüsszelben, 2019. szeptember 4-én.

                  a Bizottság részéről

               Frans TIMMERMANS

                  első alelnök

            (1)  HL L 65., 2011.3.11., 1. o.


title: A Bizottság (EU) 2019/1566 határozata (2019. szeptember 4.) a „Mentsük meg a méheket és a mezőgazdasági termelőket! Méhbarát mezőgazdaságot az egészséges környezetért” elnevezésű javasolt polgári kezdeményezésről (az értesítés a C(2019) 6389. számú dokumentummal történt)

text:
                  19.9.2019

                  HU

                  Az Európai Unió Hivatalos Lapja

                  L 241/10

         A BIZOTTSÁG (EU) 2019/1566 HATÁROZATA
         (2019. szeptember 4.)
         a „Mentsük meg a méheket és a mezőgazdasági termelőket! Méhbarát mezőgazdaságot az egészséges környezetért” elnevezésű javasolt polgári kezdeményezésről

               (az értesítés a C(2019) 6389. számú dokumentummal történt)

         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:

                     (1)

                     A „Mentsük meg a méheket és a mezőgazdasági termelőket! Méhbarát mezőgazdaságot az egészséges környezetért” elnevezésű javasolt polgári kezdeményezés tárgya: „A méhek és az emberek egészségének védelme érdekében felszólítjuk a Bizottságot, hogy tegyen javaslatokat jogi aktusokra a szintetikus peszticidek 2035-ig történő fokozatos kivonása, a biológiai sokféleség helyreállítása, továbbá a mezőgazdasági termelőknek az átmenetben történő támogatása céljából.”

                     (2)

                     A javasolt polgári kezdeményezés céljai a következők: „A szintetikus peszticidek 80 %-kal történő, a legveszélyesebbekkel kezdődő fokozatos kivonása az EU mezőgazdaságából 2030-ig annak érdekében, hogy 2035-re az EU mezőgazdasága mentessé váljon a szintetikus peszticidektől; a természetes ökoszisztémák helyreállítása a mezőgazdasági térségekben, ami révén a mezőgazdasági termelés iránymutató eszköze lesz a biológiai sokféleség helyreállításának; a mezőgazdaság megreformálása a kis méretű, diverzifikált és fenntartható gazdálkodás előtérbe helyezésével, az agroökológiai és biogazdálkodási gyakorlatok gyors elterjedésének támogatásával, továbbá a peszticidek és géntechnológiai módosítás nélküli gazdálkodás témájában a mezőgazdasági termelőket célzó független képzések és kutatás lehetővé tételével.”

                     (3)

                     Az Európai Unióról szóló szerződés (EUSZ) megerősíti az uniós polgárság intézményét, és tovább fokozza az Unió demokratikus működését többek között azáltal, hogy kimondja: minden polgárnak joga van ahhoz, hogy európai polgári kezdeményezés révén részt vegyen az Unió demokratikus életében.

                     (4)

                     E cél elérése érdekében biztosítani kell, hogy az európai polgári kezdeményezés eljárásrendje és szükséges feltételei világosak, egyszerűek, felhasználóbarátak és az eszköz jellegével arányosak legyenek, hogy ezáltal bátorítsák a polgárok részvételét és elérhetőbbé tegyék az Uniót.

                     (5)

                     A Szerződések végrehajtása céljából uniós jogi aktusok fogadhatók el:

                                 —

                                 az Európai Unió működéséről szóló szerződés (EUMSZ) 43. cikkének (2) bekezdése alapján a mezőgazdasági piacok közös szervezésének létrehozása és a közös agrárpolitika célkitűzéseinek megvalósításához szükséges egyéb rendelkezések tekintetében,

                                 —

                                 az Európai Unió működéséről szóló szerződés (EUMSZ) 114. cikke alapján a tagállamok azon törvényi, rendeleti és közigazgatási rendelkezéseinek közelítésére, amelyek tárgya a belső piac megteremtése és működése,

                                 —

                                 az EUMSZ 168. cikke (4) bekezdésének b) pontja alapján azon állat- és növényegészségügyi intézkedések terén, amelyek közvetlen célja a közegészség védelme.

                     (6)

                     Fenti okokból a javasolt polgári kezdeményezés a rendelet 4. cikke (2) bekezdésének b) pontja értelmében nem esik nyilvánvalóan a Bizottság azon hatáskörén kívül, hogy a Szerződések végrehajtása céljából uniós jogi aktusra irányuló javaslatot nyújtson be.

                     (7)

                     Ezen túlmenően a rendelet 3. cikkének (2) bekezdésével összhangban létrehozták a polgári bizottságot, és kijelölték a kapcsolattartó személyeket, továbbá a javasolt polgári kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az EUSZ 2. cikkében foglalt értékeivel.

                     (8)

                     A „Mentsük meg a méheket és a mezőgazdasági termelőket! Méhbarát mezőgazdaságot az egészséges környezetért” elnevezésű javasolt polgári kezdeményezést ezért nyilvántartásba kell venni,

               ELFOGADTA EZT A HATÁROZATOT:

            1. cikk
            A „Mentsük meg a méheket és a mezőgazdasági termelőket! Méhbarát mezőgazdaságot az egészséges környezetért” elnevezésű javasolt polgári kezdeményezés nyilvántartásba vételre kerül.

            2. cikk
            Ez a határozat 2019. szeptember 30-án lép hatályba.

            3. cikk
            E határozat címzettjei a „Mentsük meg a méheket és a mezőgazdasági termelőket! Méhbarát mezőgazdaságot az egészséges környezetért” elnevezésű javasolt polgári kezdeményezés szervezői (a polgári bizottság tagjai), akiket kapcsolattartó személyként Karl BÄR és Helmut BURTSCHER-SCHADEN képvisel.

            Kelt Brüsszelben, 2019. szeptember 4-én.

                  a Bizottság részéről

               Frans TIMMERMANS

                  első alelnök

            (1)  HL L 65., 2011.3.11., 1. o.